Diari Oficial de la Generalitat Valenciana


Sumari del DOGV 3726, del 07-04-2000 (2000/2663)

Informació pública de les bases específiques per a la provisió en propietat d'una plaça d'auxiliar administratiu d'Administració General.
-----------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2663


Data del document
:   20-03-2000

Organisme emissor
:   Ajuntament de l'Alcora

Tipus de document
:   Convocatòria

Anàlisi jurídica

 Descriptors 

:   * Alcora, l'
    * concurs administratiu
    * administració local
    * professió administrativa

Informació pública de les bases específiques per a la provisió en propietat d'una plaça d'auxiliar administratiu d'Administració General. [2000/X2663]
  
Aprovades per Resolució de l'Alcaldia, de 17 de març de 2000, les bases per a provisió en propietat d'una plaça d'auxiliar administratiu d'Administració General, de conformitat amb la normativa d'aplicació se'n procedeix a la publicació.
  
L'Alcora, 20 de març de 2000.- L'alcalde: Javier Tomás Puchol.
  
Bases específiques per a la provisió en propietat
  
d'una plaça d'auxiliar administratiu
  
d'Administració General.
  
1. Objecte
  
La provisió en propietat d'una plaça d'auxiliar administratiu enquadrada en el grup D, escala d'Administració General, subescala auxiliar.
  
La plaça esmentada està vacant en la plantilla de funcionaris i figura en l'oferta d'ocupació pública per a 1999.
  
La convocatòria s'entendrà ampliada, si fa el cas, a les altres places d'igual classe, escala i subescala que pogueren quedar vacants fins al moment de l'inici de les proves.
  
Això no obstant, en cap cas el nombre d'aspirants aprovats podrà ser superior al de llocs convocats.
  
2. Sistema de selecció
  
Concurs-oposició.
  
3. Normativa per la qual es regeix la selecció
  
En tot allò no regulat expressament per aquestes bases específiques, s'hi aplicarà el Decret 33/1999, de 9 de març, de la Conselleria d'Economia i Hisenda, i amb caràcter supletori les bases generals aprovades per Resolució del director general d'Administració Local, d'1.12.1992 (DOGV de 17.12.1992), amb les modificacions que va aprovar el Plenari de l'Ajuntament en la sessió de 6.7.1992.
  
4. Requisits exigits
  
A més dels exigits en les bases generals, caldran els següents:
  
Estar en possessió del títol de Graduat Escolar, Formació Professional de primer grau o equivalent, o en condicions d'obtenir-lo en la data en què acabe el termini de presentació de sol·licituds.
  
5. Drets d'examen
  
La quantitat de 2.000 pessetes.
  
6. Tribunal
  
El Tribunal es designarà de conformitat amb el que disposa la base sisena de les bases generals, i la seua composició s'anunciarà en el Diari Oficial de la Generalitat Valenciana.
  
El Tribunal tindrà la quarta categoria de les que estableix el Reial Decret 236/1988.
  
7. Fase d'oposició
  
Es desenvoluparà d'acord amb els exercici i el temari que figuren com annex I d'aquestes bases.
  
8. Fase de concurs
  
La valoració del concurs es realitzarà en funció dels mèrits i les puntuacions que consten en el barem que s'uneix com annex II d'aquestes bases.
  
Sols s'hi valoraran els mèrits dels aspirants que superen prèviament la fase d'oposició.
  
9. Instàncies. Termini de presentació. Publicitat
  
Les instàncies s'ajustaran al model que s'uneix com annex III a aquestes bases, i es presentaran en el termini de 20 dies naturals des de l'endemà de publicació de l'anunci corresponent en el Boletín Oficial del Estado.
  
Els altres anuncis d'aquest procediment selectiu es publicaran únicament al tauler d'edictes de l'Ajuntament i en el Diari Oficial de la Generalitat Valenciana, per bé que l'inici del segon i dels altres exercicis es publicarà únicament al tauler d'anuncis de l'ajuntament i, si fa el cas, al local en què haguera tingut lloc la prova precedent.
  
Annex I
  
Fase d'oposició
  
L'oposició constarà dels exercicis següents:
  
Primer
  
De caràcter obligatori i eliminatori. Consistirà a exposar oralment, durant un període màxim de 20 minuts, dos temes extrets a la sort entre els compresos en el programa, un del grup de matèries comunes i un altre del grup de matèries específiques.
  
La qualificació serà de 0 a 10 punts. Seran eliminats els aspirants que no arriben als 5 punts.
  
Segon
  
De caràcter obligatori i eliminatori. Tindrà dues parts:
  
Primera part: consistirà a desplegar per escrit, en un període màxim de quinze minuts, un supòsit fictici de càlcul relacionat amb tributs i altres ingressos de dret públic aplicables en l'Administració Local. Podrà utilitzar-s'hi calculadora.
  
Segona part: consistirà a transcriure i imprimir un text, mitjançant tractament informàtic de textos Word 97, durant un període màxim de quinze minuts.
  
L'aspirant usarà lliurement els recursos del programa que considere més convenients a fi d'aconseguir una òptima presentació de l'escrit.
  
Cada una de les parts de l'exercici es valorarà de 0 a 10 punts. La puntuació final de l'exercici s'obtindrà amb la mitjana d'ambdues parts. Seran eliminats els aspirants que en la mitjana esmentada no assolisquen els 5 punts.
  
Tercer
  
De caràcter obligatori i no-eliminatori. Consistirà a traduir del valencià al castellà i viceversa, un text de caràcter administratiu, proposat pel tribunal, durant el temps que aquest determine.
  
La valoració serà de 0 a 5 punts.
  
Temari
  
Tema 1. La Constitució espanyola de 1978. Estructura i principis fonamentals, drets i deures. La Corona. Les Corts Generals. El poder judicial. El poder executiu: govern i administració pública. El Tribunal Constitucional i la reforma de la Constitució. Organització territorial de l'Estat.
  
Tema 2. Organització de l'administració de l'Estat. Organització central. Organització perifèrica. L'Estatut d'Autonomia de la Comunitat Valenciana. Competències, especial referència al règim local. La Generalitat Valenciana. Les Corts. El president de la Generalitat. El Govern Valencià o Consell.
  
Tema 3. L'Administració Local en la Constitució de 1978. El principi d'autonomia, el significat i abast. Règim jurídic: especial referència a la Llei 7/1985, de 2 d'abril, Reguladora de les Bases del Règim Local, modificada per Llei 11/1999, de 21 d'abril.
  
Tema 4. La submissió de l'administració al dret. L'ordenament juridicoadministratiu. Fonts. El Reglament: concepte, naturalesa i classes. Límits de la potestat reglamentària. L'acte administratiu: concepte, elements i classes. Validesa i eficàcia. Silenci administratiu: execució dels actes administratius.
  
Tema 5. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener. Els subjectes. Les fases del procediment administratiu. Procediments especials, recursos administratius. Revisió d'ofici. Jurisdicció contenciosa administrativa: concepte.
  
Tema 6. Hisenda pública: principis constitucionals. Recursos de les hisendes públiques: classes i elements. Gestió, recaptació i inspecció de tributs. Òrgans de l'administració tributària de l'Estat i de la Generalitat Valenciana.
  
Tema 7. L'ordenament comunitari: funció i caràcter. Tractats i drets derivats. Dret comunitari i dret dels països membres. Dret comunitari i comunitats autònomes. Origen, evolució i institucions de les comunitats europees. Especial referència a l'Acta Única Europea i al Tractat de Maastrich.
  
Tema 8. Les entitats locals: classes i potestats. El municipi: organització i competència. La província: organització i competències. Les mancomunitats i altres entitats locals. Règims locals: el consell obert.
  
Tema 9. El municipi. El terme municipal. La població. L'empadronament. Organització: òrgans necessaris i complementaris.
  
Tema 10. Règim de funcionament dels òrgans de govern del municipi. Règim de sessions. Informació i participació ciutadana.
  
Tema 11. Potestat reglamentària. Les ordenances municipals: concepte i classes. El reglament orgànic municipal. Els bans de l'Alcaldia. Potestat sancionadora. Procediment sancionador.
  
Tema 12. Principis generals de la contractació administrativa local. Tipus de contractes. Els plecs de condicions. Procediments i formes de contractació.
  
Tema 13. Règim jurídic dels béns de domini públic i dels béns patrimonials. Béns. Serveis públics locals: formes de gestió. El planejament urbanístic.
  
Tema 14. Règim jurídic del personal al servei de l'administració local. Els funcionaris de les entitats locals. Els grups de funcionaris. Drets i deures dels funcionaris d'administració local. Retribucions. Règim disciplinari. Personal laboral.
  
Tema 15. Recursos de les hisendes locals: enumeració i concepte. Principis generals. Imposició d'ordenació de tributs locals. Ordenances fiscals: contingut i aprovació.
  
Tema 16. El pressupost general de les entitats locals: formació i aprovació. La pròrroga del pressupost. L'estructura del pressupost de les entitats locals.
  
Tema 17. Les modificacions de crèdit i la seua tramitació. La liquidació del pressupost. Els romanents de crèdit. El resultat pressupostari. El romanent de Tresoreria.
  
Tema 18. La comptabilitat de les entitats locals (I). Funcions que comprèn. Òrgans que la realitzen i disposicions per les quals es regeix.
  
Tema 19. La comptabilitat de les entitats locals (II). Comptabilitat financera i comptabilitat pressupostària. Les instruccions de comptabilitat per a l'administració local. El Pla General de Comptabilitat adaptat a l'administració local.
  
Tema 20. La comptabilitat de les entitats locals (III). La comptabilitat d'ingressos i despeses: Concepte i finalitats. Previsions pressupostàries: el seu caràcter. Execució del pressupost: Autorització. Disposició. Reconeixement i liquidació de drets i obligacions. Recaptació d'ingressos i pagament de despeses.
  
Tema 21. La gestió tributària en l'administració local. La competència de les entitats locals en la gestió tributària. Gestió recaptadora en l'administració local: la seua importància. Òrgans recaptadors en l'administració local: enumeració i competències.
  
Tema 22. Funcions pròpies de la subescala d'auxiliars d'administració local: atenció al públic, acollida i informació a l'administrat. Els serveis d'informació administrativa.
  
Tema 23. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació.
  
Tema 24. Disposicions legals sobre normalització i procediment. Escrits oficials. Ús oficial del valencià. Llei d'Ús i Ensenyament del Valencià.
  
Tema 25. Concepte de document. Anàlisi documental: documents oficials. Formació de l'expedient. Documentació de suport informàtic.
  
Tema 26. Registre de documents. Registre general: d'entrada i d'eixida de documents. Els assentaments de registre. Registres dels documents registrals. Repartiment i classificació de documents.
  
Tema 27. Concepte d'arxiu. Funcions de l'arxiu. Classes d'arxiu. Especial consideració de l'arxiu de gestió. Criteris d'ordenació de l'arxiu.
  
Tema 28. El concepte d'informàtica. Desenvolupament històric. La informació i l'ordinador electrònic. Nocions sobre microordinadors. Elements físics. Sistema operatiu. Programes d'aplicació.
  
Tema 29. L'automatització d'oficines. Concepte i aplicacions. Sistemes físics i lògics. El tractament de textos. Arxiu i agenda electrònica. El full electrònic de càlcul. Els gràfics d'oficina. El correu electrònic.
  
Annex II
  
Barem de mèrits del concurs
  
1. Serveis prestats
  
A) Per haver prestat serveis, en règim funcionarial o laboral, en la subescala auxiliar de l'Administració Local, o superior: 0,30 punts per any, fins un màxim d'1 punt.
  
B) Per haver prestat serveis, en règim funcionarial o laboral, en l'escala subalterna de l'Administració Local: 0,15 punts per any, fins un màxim de 0'50 punts.
  
C) Per haver prestat serveis, en règim funcionarial o laboral, en les subescales auxiliar o subalterna d'altres administracions públiques, es concediran la meitat dels punts correlatius dels anteriors apartats, amb els mateixos màxims corresponents.
  
A efectes d'aquest apartat, els períodes inferiors a l'any seran prorratejables, i s'hi menysprearan les fraccions inferiors al mes.
  
El màxim conjunt dels tres apartats no podrà excedir de 2 punts.
  
2. Titulacions
  
Es valoraran aquelles titulacions acadèmiques que siguen superiors a l'exigida en la base quarta, amb un màxim de 2 punts, d'acord amb l'escala següent:
  
Doctor: 2 punts.
  
Llicenciat o equivalent 1,5 punts.
  
Diplomat universitari o equivalent. 1 punt.
  
Batxiller superior. 0,5 punts.
  
Es valorarà únicament la titulació màxima assolida.
  
3. Cursos
  
Només es valoraran els impartits per l'Institut Valencià d'Administració Pública o altres entitats oficials relacionades amb l'Administració Local, fins un màxim de 2 punts.
  
De durada igual o superior a 40 hores. 1,00 punt.
  
De durada inferior a 40 hores i superior a 25 hores 0,50 punts.
  
Resta de cursos 0,25 punts.
  
4. Coneixement de valencià
  
Per coneixement acreditat de valencià, segons certificació de la Junta Qualificadora de Coneixements de Valencià.
  
a) Per coneixement oral: 0,25 punts.
  
b) Pel grau elemental: 0,5 punts.
  
c) Pel grau mitjà: 1 punt.
  
d) Pel grau superior: 1,5 punts.
  
e) Cert. Llenguatge Administratiu: 0,5 punt.
  
En aquest apartat només es valorarà el grau màxim assolit, tret de l'apartat e), que podrà ser sumat independentment.
  
5. Entrevista
  
El tribunal qualificador entrevistarà a tots els aspirants, a l'objecte de valorar-ne la idoneïtat i l'aptitud en relació amb les funcions a desenvolupar.
  
La valoració d'aquest apartat no podrà excedir de 2 punts.
  
Annex III
  
Model d'instància
  
El/la Sr./Sra... amb DNI... , domiciliat a... , província de... , carrer... núm... , telèfon...
  
EXPOSA:
  
Que assabentat/da de la convocatòria publicada en el BOE per a cobrir 1 plaça d'auxiliar administratiu d'administració general i reunint tots i cada un dels requisits exigits en les bases generals i específiques, desitja ser admès/esa a la realització de procés selectiu.
  
Que em compromet, cas de ser proposat/da per al nomenament pel Tribunal, de prestar jurament o promesa d'acord amb l'art. 32.c del Decret Legislatiu de 24.10.1995, del Consell (T.R. de la Funció Pública Valenciana), i amb el Reial Decret 707/1979, de 5 d'abril.
  
Als efectes adjunte:
  
a) Fotocòpia compulsada del DNI.
  
b) Resguard justificatiu del pagament dels drets d'examen a l'Ajuntament, per import de 2.000 pessetes.
  
c) Titulació requerida per a accés a la plaça i justificació de l'antiguitat.
  
d) Relació de mèrits al·legats per a la fase de concurs, acompanyats de justificants originals o fotocòpies, acarades o compulsades.
  
Llengua en què vol realitzar les proves:
  
Castellà Valencià
  
Per la qual cosa,
  
SOL·LICITE:
  
Ser admès/esa a participar en el procés selectiu.
  
A.......................... ....., ................d .................................de 2000.
  
Signatura del sol·licitant.